Τεχνικές απαιτήσεις του κανονισμού αριθ. 87 της οικονομικής επιτροπής των Ηνωμένων Εθνών για την Ευρώπη, που αναφέρεται στο άρθρο 3 και στο παράρτημα ΙΙΙ σημείο 2.1 της οδηγίας 97/30/ΕΚ της Επιτροπής για την προσαρμογή στην τεχνική πρόοδο της οδηγίας 76/758/ΕΟΚ του Συμβουλίου σχετικά με τους φανούς όγκου, τους εμπρόσθιους φανούς θέσης, τους οπίσθιους φανούς θέσης, τους φανούς πέδησης, τους φανούς ημέρας και τους φανούς πλευρικής σήμανσης των μηχανοκίνητων οχημάτων και των ρυμουλκουμένων τους (1)

2. ΟΡΙΣΜΟΙ

2.1. Ως «φανός ημέρας» νοείται φανός που φωτίζει προς τα εμπρός ώστε το όχημα να είναι ευκολότερα ορατό όταν κυκλοφορεί την ημέρα.

2.2. Στον παρόντα κανονισμό εφαρμόζονται οι ορισμοί που δίδονται στον κανονισμό αριθ. 48 και στις σειρές τροποποιήσεών του που ισχύουν τη στιγμή της υποβολής αίτησης για έγκριση τύπου.

2.3. Φανοί ημέρας διαφορετικών «τύπων» είναι φανοί ημέρας οι οποίοι δεν διαφέρουν σε βασικά σημεία όπως:

2.3.1. το εμπορικό σήμα ή η μάρκα,

2.3.2. τα χαρακτηριστικά του οπτικού συστήματος,

2.3.3. την κατηγορία λαμπτήρα πυράκτωσης.

6. ΓΕΝΙΚΕΣ ΠΡΟΔΙΑΓΡΑΦΕΣ

6.1. Κάθε φανός πρέπει να πληροί τις προδιαγραφές που καθορίζονται στις κατωτέρω παραγράφους.

6.2. Ο φανοί ημέρας πρέπει να έχουν σχεδιασθεί και κατασκευασθεί έτσι ώστε υπό κανονικές συνθήκες χρήσης και ανεξαρτήτως από κραδασμούς που ενδεχομένως να υφίστανται, να εξασφαλίζεται η ικανοποιητική λειτουργία τους και να διατηρούνται τα χαρακτηριστικά που προδιαγράφονται στον παρόντα κανονισμό.

7. ΕΝΤΑΣΗ ΕΚΠΕΜΠΟΜΕΝΟΥ ΦΩΤΟΣ

7.1. Η ένταση του εκπεμπόμενου φωτός από κάθε φανό πρέπει να μην είναι μικρότερη από 400 cd στον άξονα αναφοράς.

7.2. Εκτός του άξονα αναφοράς, σε κάθε διεύθυνση που αντιστοιχεί στα σημεία του πίνακα φωτεινής κατανομής σύμφωνα με το παράρτημα 3 του παρόντος κανονισμού, η ένταση του φωτός που εκπέμπει κάθε φανός πρέπει να είναι τουλάχιστον ίση προς το γινόμενο της ελάχιστης έντασης που αναφέρεται στην ανωτέρω παράγραφο 7.1. επί το ποσοστό επί τοις εκατό που αναφέρει ο πίνακας αυτός για την εν λόγω διεύθυνση 7

7.3. Η ένταση του εκπεμπόμενου φωτός πρέπει να μην είναι μεγαλύτερη από 800 cd προς οποιαδήποτε διεύθυνση.

7.4. Στην περίπτωση φανού που περιέχει περισσότερες από μία πηγές φωτός ο φανός πρέπει να πληροί τις απαιτήσεις σχετικά με την ελάχιστη ένταση όταν οποιαδήποτε από τις πηγές φωτός τεθεί εκτός λειτουργίας, και όταν λειτουργούν όλες οι πηγές φωτός δεν επιτρέπεται υπέρβαση της μέγιστης έντασης.

8. ΦΩΤΙΖΟΥΣΑ ΕΠΙΦΑΝΕΙΑ

Η φωτίζουσα επιφάνεια πρέπει να είναι τουλάχιστον 40 cm².

9. ΧΡΩΜΑ ΦΩΤΟΣ

Το χρώμα του φωτός πρέπει να είναι λευκό. Για την μέτρηση πρέπει να χρησιμοποιείται πηγή φωτός με θερμοκρασία χρώματος 2 856° Κ (που αντιστοιχεί στο φωτεινό σήμα Α της Διεθνούς Επιτροπής Φωτισμού, ΔΕΦ). Ωστόσο, για φανούς εφοδιαζόμενους με μη αντικαταστάσιμες πηγές φωτός (λαμπτήρες πυράκτωσης και λοιποί), τα χρωματομετρικά χαρακτηριστικά πρέπει να επαληθεύονται με τις πηγές φωτός τοποθετημένες στο φανό, σύμφωνα με την παράγραφο 10.2. του παρόντος κανονισμού. Το φως πρέπει να ευρίσκεται εντός των ορίων τριχρωματικών συντεταγμένων που προδιαγράφονται στο παράρτημα 4 του παρόντος κανονισμού.

10. ΔΙΑΔΙΚΑΣΙΑ ΔΟΚΙΜΗΣ

10.1. Όλες οι μετρήσεις πραγματοποιούνται με άχρωμο τυποποιημένο λαμπτήρα πυράκτωσης της κατηγορίας που προδιαγράφεται για τον φανό ημέρας ρυθμισμένο έτσι ώστε να παράγεται η φωτεινή ροή αναφοράς που προδιαγράφεται γι' αυτήν την κατηγορία λαμπτήρα πυράκτωσης.

10.2. Όλες οι μετρήσεις σε φανούς εφοδιασμένους με μη αντικαταστάσιμες πηγές φωτός (λαμπτήρες πυράκτωσης και λοιποί) πραγματοποιούνται υπό τάση, αντιστοίχως, 6,75 V, 13,5 V ή 28,0 V.

Σε περίπτωση πηγών φωτός που τροφοδοτούνται από ειδική ηλεκτρική πηγή, οι ανωτέρω ηλεκτρικές τάσεις δοκιμών επιβάλλονται στους ακροδέκτες εισόδου της εν λόγω ηλεκτρικής πηγής. Το εργαστήριο δοκιμών μπορεί να απαιτήσει από τον κατασκευαστή την ειδική ηλεκτρική πηγή που απαιτείται για την τροφοδότηση των πηγών φωτός με ρεύμα.

11. ΔΟΚΙΜΗ ΑΝΤΟΧΗΣ ΣΕ ΘΕΡΜΟΤΗΤΑ

11.1. Ο φανός πρέπει να υπόκειται σε δοκιμή συνεχούς λειτουργίας επί μία ώρα μετά από προθέρμανση 20 λεπτών. Η θερμοκρασία περιβάλλοντος πρέπει να είναι 23°C ± 5°. Ο χρησιμοποιούμενος λαμπτήρας πυράκτωσης πρέπει να είναι της κατηγορίας που προδιαγράφεται για τον φανό και πρέπει να τροφοδοτείται με ρεύμα τάσης τόσης ώστε να προκύπτει η καθοριζόμενη μέση ισχύς υπό την αντίστοιχη τάση δοκιμής. Ωστόσο, σε φανούς εφοδιαζόμενους με μη αντικαταστάσιμες πηγές φωτός (λαμπτήρες πυράκτωσης και λοιποί) η δοκιμή διενεργείται με τις πηγές φωτός τοποθετημένες στο φανό, σύμφωνα με την παράγραφο 10.2. του παρόντος κανονισμού.

11.2. Όταν καθορίζεται μόνον μέγιστη ισχύς, η δοκιμή διενεργείται με ρύθμιση της τάσης ώστε να προκύψει ισχύς ίση τουλάχιστον προς 90 % της καθοριζόμενης ισχύος. Η καθοριζόμενη μέση ή μέγιστη ισχύς που προαναφέρεται πρέπει σε όλες τις περιπτώσεις να επιλέγεται από τις τιμές τάσης 6, 12 ή 24 V με την οποία επιτυγχάνεται η μέγιστη τιμή 7 για φανούς εφοδιαζόμενους με μη αντικαταστάσιμες πηγές φωτός (λαμπτήρες πυράκτωσης και λοιποί) εφαρμόζονται οι συνθήκες δοκιμών που ορίζονται στην παράγραφο 10.2. του παρόντος κανονισμού.

11.3. Αφού ο φανός σταθεροποιηθεί σε θερμοκρασία περιβάλλοντος, δεν πρέπει να είναι αισθητή στρέβλωση, παραμόρφωση, ρηγμάτωση ή αλλοίωση χρώματος. Σε περίπτωση αμφιβολίας μετρείται η ένταση του φωτός σύμφωνα με την ανωτέρω παράγραφο 7. Οι τιμές που μετρούνται πρέπει να είναι τουλάχιστον 90 % των τιμών που προέκυψαν πριν από την δοκιμή αντοχής σε θερμότητα.

(1) ΕΕ αριθ. L 171 της 30. 6. 1997, σ. 25.

ΠΑΡΑΡΤΗΜΑ 3

Φωτομετρικές μετρήσεις

1. Κατά την εκτέλεση των φωτομετρικών μετρήσεων πρέπει, με την κατάλληλη κάλυψη, να αποφεύγονται οι αντανακλάσεις σκέδασης.

2. Σε περίπτωση αμφισβήτησης των αποτελεσμάτων των μετρήσεων, οι μετρήσεις πρέπει να εκτελούνται έτσι ώστε να πληρούν τις ακόλουθες προϋποθέσεις:

2.1. η απόσταση μέτρησης πρέπει να είναι τόση ώστε να πληρούται ο νόμος του αντίστροφου του τετραγώνου της απόστασης 7

2.2. ο εξοπλισμός μέτρησης πρέπει να είναι τέτοιος ώστε το γωνιακό άνοιγμα του δέκτη παρατηρούμενο από το κέντρο αναφοράς του φανού να είναι μεταξύ 10 πρώτων λεπτών και μιας μοίρας 7

2.3. η απαίτηση για την ένταση κατά συγκεκριμένη διεύθυνση παρατήρησης θεωρείται ότι ικανοποιείται εάν η εν λόγω απαίτηση πληρούται κατά διεύθυνση που δεν αποκλίνει περισσότερο του ενός τετάρτου της μοίρας από την διεύθυνση παρατήρησης.

3. ΠΙΝΑΚΑΣ ΚΑΝΟΝΙΚΗΣ ΚΑΤΑΝΟΜΗΣ ΦΩΤΟΣ

>ΑΝΑΦΟΡΑ ΣΕ ΓΡΑΦΗΚΟ>

3.1. Η διεύθυνση H = 0° και V = 0° αντιστοιχεί στον άξονα αναφοράς (επί του οχήματος είναι οριζόντιος, παράλληλος προς το διάμηκες στο μέσο του οχήματος επίπεδο και προσανατολισμένος κατά την απαιτούμενη φορά ορατότητας). Διέρχεται από το κέντρο αναφοράς. Οι αναφερόμενες στον πίνακα τιμές δίνουν, για τις διάφορες διευθύνσεις μέτρησης, τις ελάχιστες εντάσεις ως ποσοστό επί τοις % του απαιτουμένου ελαχίστου για κάθε φανό κατά τον άξονα (στη διεύθυνση H = 0° και V = 0°).

3.2. Εντός του πεδίου κατανομής του φωτός σύμφωνα με την παράγραφο 3, που σχηματικώς απεικονίζεται ως πλέγμα, ο φωτισμός πρέπει να είναι ουσιαστικώς ομοιόμορφος, δηλαδή η ένταση του φωτός προς κάθε διεύθυνση τμήματος του πεδίου που οριοθετείται από τις γραμμές του πλέγματος πρέπει να πληροί τουλάχιστον την κατώτατη ελάχιστη τιμή που αναγράφεται ως ποσοστό επί των γραμμών του πλέγματος οι οποίες περιβάλλουν την υπό θεώρηση διεύθυνση.

ΠΑΡΑΡΤΗΜΑ 4

Χρώματα του εκπεμπομένου φωτός ΤΡΙΧΡΩΜΑΤΙΚΕΣ ΣΥΝΤΕΤΑΓΜΕΝΕΣ

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>